Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 326/12/2202	Galanta, 5.12.2012
EEČ : 2-17-282-2012

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Základnú školu s MŠ XXXXX 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Ostatné útvary OR PZ Galanta pod spisovou značkou ORP-517/TS-GA-2012.
obvinený XXXXX vyhlásil, že spáchal skutok na tom skutkovom základe, že dňa 03. 05. 2012 v čase o 08.00 h v obci XXXXX ako konateľ spoločnosti XXXXX. pred začatím výkopových a zemných prác v rámci budovania kanalizačnej prípojky novostavby rodinného domu bez popisného čísla medzi rodinnými domami č. 309 a 308, prikázal pracovníkovi spoločnosti XXXXX vykonať zemné práce na uvedenom mieste, pričom sa nepresvedčil o tom, že na danom mieste vedie podzemný telekomunikačný kábel a ani nepožiadal spoločnosť XXXXX XXXXX o vytýčenie trasy takéhoto vedenia, pri výkopových a zemných prácach došlo k preseknutiu telekomunikačného kábla typu TCEPKFLE o rozmeroch 20XN0,6 mm a poškodeniu telekomunikačného kábla typu TCEPKFLE o rozmeroch 200XN0,4 mm, čím bola ohrozená prevádzka verejného telekomunikačného zariadenia v XXXXX a zároveň bola spoločnosti XXXXX spôsobená škoda vo výške 464,21 Eur.

Odôvodnenie: 
Uznesením povereného príslušníka Obvodného oddelenia Policajného zboru XXXXX sp. zn. XXXXX zo dňa 29. 05. 2012 bolo podľa § 206 odsek 1 Trestného poriadku vznesené obvinenie XXXXX pre prečin poškodzovanie a ohrozovanie prevádzky všeobecne prospešného zariadenia podľa  § 288 Trestného zákona na tom skutkovom základe tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, stanovenú v ustanovení § 220 odsek 1  Trestného poriadku.

Podľa § 288 Trestného zákona prečinu poškodzovanie a ohrozovanie prevádzky všeobecne prospešného zariadenia sa dopustí ten, kto z nedbanlivosti ohrozí prevádzku všeobecne prospešného zariadenia podľa § 286 s výnimkou zvislej dopravnej značky zákazovej alebo príkazovej.

Ďalšou podmienkou na rozhodnutie o schválení zmieru je aktivita obvineného smerujúca k náhrade škody spôsobenej prečinom, pričom ustanovenie § 220 ods. 1 písm. b) Trestného poriadku vymedzuje tri možnosti, ktorými môže obvinený riešiť otázku náhrady škody, ktoré sú uvedené alternatívne, žiadna z nich sa neuprednostňuje. Zo strany spoločnosti Kango, spol. s r. o. (obvinený XXXXX je jej spoločníkom a konateľom) bola poškodenej spoločnosti XXXXX uhradená škoda vo výške 464,21 Eur.  

Skutkový stav veci bol preukázaný výpoveďami obvineného XXXXX, svedka - poškodeného XXXXX, svedkov XXXXX a XXXXX, obhliadkou miesta činu s fotodokumentáciou, vyčíslením škody, dokladom o úhrade.   

Obvinený nemá záznam v registri trestov a evidencii priestupkov, z miesta bydliska je kladne hodnotený,  

Obvinený a poškodený so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoj čin ľutuje. Dňa 03. 10. 2012 obvinený zložil na účet Krajskej prokuratúry Trnava peňažnú sumu na vo výške  200,- Eur s tým, že 50 % sumy vo výške 100,- Eur je určených na všeobecne prospešné účely, a to pre XXXXX XXXXX a zvyšných 50 % sumy tiež vo výške 100,- Eur predstavuje peňažnú  pomoc obetiam trestnej činnosti. 

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na napravený následok, na mieru akou bol trestným činom dotknutý verejný záujem, na osobu obvineného, na jeho osobné a majetkové pomery som dospel k záveru, že takýto spôsob rozhodnutia je dostačujúci.

Z uvedeného dôvodu som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor